Twee vas wat glo lisensies ‘verkoop’Foto: SAPD/Facebook Simon Zwane, woordvoerder van die Padverkeerbestuurskorporasie, het gesê die twee is Vrydag in hegtenis geneem, na ŉ maande lange ondersoek deur die nasionale teenkorrupsie-verkeerseenheid. Hulle word daarvan beskuldig dat hulle leerling- en bestuurslisensies bedrieglik uitgereik het. “Die vrou van die bestuurskool het glo saam met die beampte van die bestuurtoetssentrum gewerk en lisensies uitgereik in ruil vir omkoopgeld. Die twee word in Durban aangehou en sal Maandag in die hof verskyn.” Zwane het bestuurskole gewaarsku om nie by korrupte aktiwiteite betrokke te raak nie. “Ons het inligting oor talle bestuurskole wat glo by die aktiwiteite betrokke is en ons ondersoek is aan die gang om die skuldiges aan die pen te laat ry.”